PATNA : गाडिय़ों में हाई सिक्योरिटी नंबर प्लेट लगाने के बाद भी जांच पड़ताल के लिए पुलिस को आरसी (रजिस्ट्रेशन कार्ड) से ही मिलान करना होगा। ऐसा इसलिए क्योंकि यहां कोई तैयारी ही नहीं है। यातायात विभाग से लेकर ट्रैफिक पुलिस तक इसे लेकर गंभीर नहीं है। ऐसे में पुलिस को इस हाईटेक हाई सिक्योरिटी प्लेट लगने के बाद भी वर्षों पुरानी जांच की व्यवस्था से गाडिय़ों की जांच पड़ताल करनी होगी। दैनिक जागरण आई नेक्स्ट की पड़ताल में सुरक्षा के हाईटेक इंतजाम में जांच की अधूरी तैयारी का बड़ा खुलासा हुआ है।